
	לה - ברטה שירותי מזון בע"מ
ח.פ. 513624627
מרח' נפחא 3, תל אביב – יפו
אביב רון
ת.ז. 55575358

מרח' נפחא 3, תל אביב – יפו
	הנתבעים

	מהות התביעה: כספית
סכום התביעה: 60,000 ₪
	
	


כתב תביעה
בית המשפט הנכבד מתבקש לזמן את הנתבעת לדין ולחייבה במלוא סכום התביעה, בתוספת הפרשי הצמדה ובריבית מיום הגשת התביעה ועד ליום התשלום בפועל, כן מתבקש בית המשפט הנכבד לחייב את הנתבעת בהוצאות משפט ראויות ושכר טרחת עו"ד.

1. התובעת הינה חברה מוגבלת בערבות חבריה, ובעלת הזכות הבלעדית להעניק רישיון להקרנתם ו/או הצגתם ו/או ביצעום הציבוריים ו/או הפומביים של משחקי גביע העולם בכדורגל, גרמניה 2006 (להלן: "משחקי גביע העולם"), בתחומי מדינת ישראל, וזאת בהתאם להסכם רישיון (להלן: "הסכם הרישיון") שכרתה עם חברת Infront Sport & Media (להלן: "אינפרונט").
2. בהיות התובעת בעלת הזכות הבלעדית כאמור, ובהיות משחקי גביע העולם בכדורגל משום יצירות המוגנות בזכות יוצרים (להלן: "היצירות המוגנות"), ובהתאם להסכם הרישיון, לתובעת קנויה זכות תביעה לעניין הפרת זכות יוצרים זו בגין ביצועים ו/או הצגות ו/או הקרנות פומביים של משחקים אלו.
3. התובעת רשאית לאכוף את הזכויות הבלעדיות שלה בתחום מדינת ישראל. הסכם הרישיון מסמיך את התובעת לתבוע בעצמה צדדים המפרים את זכויות התובעת והפוגעים בין היתר בזכויות הבלעדיות שלה, ובזכויות היוצרים.
4. הנתבעת 1 (להלן: "הנתבעת") הינה הבעלים ו/או המנהלת ו/או המפעילה של בית עסק בשם "ברווז" ברחוב נפחא 3, תל אביב-יפו  (להלן:"בית העסק").
5. הנתבע 2 (להלן: "הנתבע"), הינו מנהלה של הנתבעת 1.
6. נודע לתובעת כי בבית העסק נעשים ביצועים ו/או הקרנות ו/או הצגות ציבוריים ו/או פומביים של יצירות מוגנות וזאת ללא רשותה. 
7. מפקח מטעם התובעת ביקר בבית העסק בזמנים שונים ותיעד יצירות מוגנות שבוצעו ו/או הוקרנו ו/או הוצגו באופן ציבורי ו/או פומבי בבית העסק ו/או בחצריו בעת ביקורו בבית העסק ביום 19.06.06. 
8. ביצוע פומבי של היצירות המוגנות ללא רשותה של התובעת, מהווה הפרה של זכויות היוצרים ביצירות המוגנות, בניגוד לחוק זכות יוצרים 1911, ו/או פקודת זכות יוצרים, וכן מהווה משום עשיית עושר ולא במשפט.
9. בעצם ביצוען ו/או הקרנתן ו/או הצגתן באופן ציבורי ו/או פומבי של היצירות המוגנות, הנתבעת ביצעה הפרות של זכויות יוצרים ביצירות המוגנות (להלן: "ההפרות") כמפורט להלן:
ביצוע ו/או הקרנת ו/או הצגת המשחקים הבאים: 
נבחרת ספרד נ' נבחרת טוניסיה. 

נבחרת טוגו נ' נבחרת שוויץ. 

נבחרת ערב הסעודית נ' נבחרת אוקראינה.
10. התובעת תטען כי הנתבע הרשה ו/או שיתף עצמו ו/או סייע ו/או ציווה ו/או אישרר את ביצוען ו/או הקרנתן ו/או הצגתן באופן ציבורי ו/או פומבי של היצירות המוגנות, ועל כן יש להשית אחריות אישית להפרת זכויות התובעת על ידי הנתבעת.
11. התובעת פנתה אל הנתבעת במכתב התראה, שבמסגרתו הפצירה בה להסדיר רישיון לשם ביצוען ו/או הקרנתן ו/או הצגתן באופן ציבורי ו/או פומבי של היצירות המוגנות, והתריעה על כך שהצגת המשחקים באופן פומבי מהווה פגיעה בזכויותיה של התובעת, ואולם הנתבעת לא נענתה לדרישותיה של התובעת.
12. בהתאם לפקודת זכות יוצרים, בגין כל אחת מן ההפרות, זכאית התובעת לפיצוי סטטוטורי בשיעור שלא יפחת מ- 10,000 ₪  ולא יעלה על  20,000 ₪ והתובעת מעמידה את תביעתה על סך של 60,000 ₪, בגין ההפרה המפורטת לעיל.
13. התובעת תטען כי היא זכאית לפיצוי כאמור בהתאם לפקודת זכות יוצרים, באשר מעשי הנתבעים מהווים הפרה של זכות יוצרים.
14. לבית משפט הנכבד הזה הסמכות לדון בתביעה, הן עניינית לאור מהותה והן מקומית לאור מקום ביצוע ההפרות.
15. אשר על כן מתבקש בית המשפט הנכבד להזמין את הנתבעים לדין ולחייבם:
15.1. לשלם לתובעת פיצוי סטטוטורי בשיעור של 60,000 ₪ בצירוף ריבית והפרשי הצמדה על הסכום הנ"ל מיום הגשת תביעה זו ועד ליום התשלום בפועל.
15.2. לשלם לתובעת את הוצאות המשפט הממשיות שהוצאו על ידה וכן שכ"ט עו"ד ומע"מ בגינו.

